Wythnos Busnes Gwynedd 2018 – dathlu'r gorau o fyd busnes\nCartref > Y Cyngor > Newyddion > Datganiadau i'r wasg > Wythnos Busnes Gwynedd 2018 – dathlu'r gorau o fyd busnes\nRoedd yr wythnos yn cynnwys rhaglen lawn o weithgareddau cefnogi busnes mewn lleoliadau ar draws y sir gan gynnwys Bangor, Dolgellau, Botwnnog a Bethesda.\nUchafbwynt yr wythnos sydd bellach yn ei 13eg flwyddyn - oedd Cinio Gala Wythnos Busnes Gwynedd yng Nghanolfan Reolaeth Prifysgol Bangor. Roedd yn gyfle i arweinwyr busnes ledled Gwynedd gael cyfarfod eu cyfoedion, i rannu syniadau a phrofiadau.\nRhoddwyd anerchiad gan Yr Arglwydd Elis-Thomas AC, Gweinidog Diwylliant, Twristiaeth a Chwaraeon a gadarnhaodd bwysigrwydd busnesau twristiaeth yng Ngwynedd a'r cyfraniad maent yn eu gwneud i'r economi leol.\nAmlinellodd y siaradwr gwadd, Helen Walbey, Cadeirydd Amrywiaeth ledled y DU gyda Ffederasiwn Busnesau Bychain (FSB) pwysigrwydd amrywiaeth a chynaliadwyedd yn y gweithle a hefyd pwysigrwydd annog pobl o bob cefndir i mewn i fusnesau fel y gall pawb gyrraedd eu potensial llawn.\nFel rhan o’r noson, cyflwynodd y Cynghorydd Ioan Thomas, Aelod Cabinet dros Ddatblygu’r Economi Cyngor Gwynedd gwobr i gwmni parciau carafannau St. David’s Leisure sydd á lleoliad yng Nghaernarfon a Zip World sy’n rhedeg cyfleusterau awyr-agored yn ardal Bethesda a Blaenau Ffestiniog o’r sir fel cydnabyddiaeth am gyfraniad pwysig y cwmnïau i’r economi leol.\nDywedodd y Cynghorydd Ioan Thomas: “Llongyfarchiadau mawr iawn i bob un o’r busnesau sydd wedi ennill gwobr - roedd y Cinio Gala yn uchafbwynt gwych i Wythnos Busnes Gwynedd a bu’n gyfle gwych i arddangos yr amrywiaeth eang o gwmnïau sy’n llwyddo yma yn y sir.\nYn ystod y Cinio Gala, cyflwynodd Rhwydwaith Busnes Gwynedd wobr i Dafydd Hardy fel Person Busnes y Flwyddyn. Talwyd teyrnged i Dafydd ar ei lwyddiant arbennig yn datblygu’r cwmni sydd yn un o’r prif gwmnïau Syrfewyr Siartredig a Gwerthwyr Tai yng ngogledd Cymru.\nYn ogystal, cyflwynodd cangen Gwynedd o Ffederasiwn y Busnesau Bach wobr i Freya Bentham o Gaffi Castell Harlech fel yr Entrepreneur Ifanc sydd wedi sefydlu busnes yn ystod y flwyddyn ddiwethaf a gwneud cyfraniad cadarnhaol i economi Gwynedd.\n1 – Geoff Davies o gwmni St David’s Leisure yn derbyn gwobr gan y Cynghorydd Ioan Thomas, Aelod Cabinet dros Ddatblygu’r Economi Cyngor Gwynedd\n2 – Owain Williams o Rwydwaith Busnes Gwynedd yn cyflwyno gwobr i Dafydd Hardy fel Person Busnes y Flwyddyn\n3 - Freya Bentham o Gaffi Castell Harlech yn derbyn gwobr yr Entrepreneur Ifanc gan Ian Nellist o gangen Gwynedd o Ffederasiwn y Busnesau Bach\n4 - Helen Walbey, Cadeirydd Amrywiaeth ledled y DU gyda Ffederasiwn Busnesau Bychain (FSB) oedd y siaradwr gwadd yng Nghinio Gala Wythnos Busnes Gwynedd